el el en el el el el el el el el el el en el el el el en el en en es en es tr en en el el el el el el el el el el el el el el en de el el el el el el el el el el el el el en es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Πυροσβεστική: Βελτιωμένη η εικόνα στη Δαδιά, έχει οριοθετηθεί η αναζωπύρωση στη Λέσβο - DailyPost.gr
ΣΤΟΝ ΠΥΡΗΝΑ ΤΩΝ ΕΙΔΗΣΕΩΝ ΜΕ ΑΠΟΚΑΛΥΠΤΙΚΟ ΡΕΠΟΡΤΑΖ ΚΑΙ ΑΠΟΨΗ
Στην πυρκαγιά στη Δαδιά επιχειρούν αδιάκοπα 320 πυροσβέστες με 13 ομάδες πεζοπόρων τμημάτων και 75 οχήματα, ενώ περιοδικά επιχειρούν από αέρος καθ’ όλη τη διάρκεια της ημέρας 5 αεροσκάφη και 11 ελικόπτερα, εκ των οποίων ένα για εναέριο συντονισμό. Εκτός των επίγειων και εναερίων πυροσβεστικών επιχειρήσεων, ταυτοχρόνως δημιουργούνται επιπλέον αντιπυρικές ζώνες με χωματουργικά μηχανήματα βαρέως τύπου, προκειμένου να έχουν καλύτερη πρόσβαση οι δασοκομάντος και τα πεζοπόρα τμήματα εντός του πυκνού δασικού οικοσυστήματος.
Σε εξέλιξη είναι αυτή την ώρα πυροσβεστικές επιχειρήσεις στη Λέσβο. Σύμφωνα με τον κ. Αρτοποιό εξαιτίας ισχυρών ριπών βορειοανατολικού ανέμου δημιουργήθηκαν μεγάλες κηλιδώσεις από την τοποθεσία Λαγκάδα με αποτέλεσμα να δημιουργηθεί ένα νέο μέτωπο, που κινήθηκε προς το χωριό Βρίσα. ‘Αμεσα εστάλη μήνυμα από το 112 για οργανωμένη προληπτική απομάκρυνση πολιτών από Βρίσα προς Πολιχνίτο. Όπως τόνισε η επιχείρηση ολοκληρώθηκε άμεσα, ενώ χρειάστηκε η επέμβαση αστυνομικών και πυροσβεστικών δυνάμεων για να απεγκλωβίσουν δύο ηλικιωμένους κατοίκους του χωριού που παρέμειναν στον οικισμό. Και οι δύο είναι καλά στην υγεία τους.
Αυτή την στιγμή το μεγαλύτερο μέρος της αναζωπύρωσης έχει οριοθετηθεί , ενώ παραμένει ενεργό το βόρειο μέτωπο σε ιδιαίτερα δύσβατη περιοχή. Στη πυρκαγιά της Λέσβου επιχειρούν 85 πυροσβέστες, με 5 ομάδες πεζοπόρων τμημάτων, 21 οχήματα, 8 αεροσκάφη και 1 ελικόπτερο, ενώ όλες οι Πυροσβεστικές Υπηρεσίες της Περιφέρειας Βορείου Αιγαίου είναι σε γενική επιφυλακή. Επίσης συνδρομή παρέχουν το Γενικό Επιτελείο Εθνικής Άμυνας και εθελοντές.
Παράλληλα σε εξέλιξη βρίσκεται πυρκαγιά στη θέση Τσακατούρα, όπου και εκεί επιχειρούν 21 πυροσβέστες με 2 ομάδες πεζοπόρων τμημάτων, 3 οχήματα και 1 ελικόπτερο.
Για όλα τα συμβάντα, κατά τόπους ανακριτικά γραφεία καθώς και Κλιμάκια της Διεύθυνσης Αντιμετώπισης Εγκλημάτων Εμπρησμού (Δ.Α.Ε.Ε.) διερευνούν τα αίτια εκδήλωσης όλων των πυρκαγιών. Από τις 22/7 μέχρι σήμερα έχουν συλληφθεί από πυροσβεστικούς ανακριτικούς υπαλλήλους εννέα άτομα ( 8 άνδρες και 1 γυναίκα) για εμπρησμούς είτε από πρόθεση είτε από αμέλεια.
Σύμφωνα με τον κ. Αρτοποιό την τελευταία εβδομάδα το Πυροσβεστικό Σώμα κλήθηκε να αντιμετωπίσει 1.185 συμβάντα πυρκαγιών εκ των οποίων 345 αφορούν σε δασικές πυρκαγιές, 840 σε αστικές πυρκαγιές και 33 δασικές πυρκαγιές εκδηλώθηκαν στην χώρα το τελευταίο 24ωρο. Η συντριπτική πλειοψηφία αυτών αντιμετωπίστηκαν και τέθηκαν σε έλεγχο σε πρώτο χρόνο με την άμεση απόκριση του μηχανισμού πυρόσβεσης.
Στην συνέχεια αναφέρθηκε στα δεδομένα που υπάρχουν για τις σοβαρότερες δασικές φωτιές που εκδηλώθηκαν την τελευταία εβδομάδα. Συγκεκριμένα υπογράμμισε την φωτιά της 19/7, που εκδηλώθηκε στις 17.19 στη θέση Βαγιάτι στο Πεντελικό Όρος, σε μια ημέρα όπου επειδή ο δείκτης επικινδυνότητας ήταν πολύ υψηλός είχαν αναπτυχθεί σε πολύ ενισχυμένη προληπτική ετοιμότητα όλες οι πυροσβεστικές δυνάμεις.
Όπως είπε, εξαιτίας των εξαιρετικά δυσμενών καιρικών συνθηκών που επικρατούσαν στην περιοχή με ισχυρούς ανέμους επί πολλές ώρες οι οποίοι άλλαζαν συνεχώς κατεύθυνση δόθηκε προτεραιότητα στη διασφάλιση της ανθρώπινης ζωής και φυσικά στην κατάσβεση. Χαρακτηριστικό της δυσκολίας της επιχείρησης αυτής ήταν ότι κατά την διάρκεια της καταστολής της πυρκαγιάς ταυτόχρονα έπρεπε να πραγματοποιηθεί και η οργανωμένη απομάκρυνση των πολιτών. Γι’ αυτόν τον λόγο, όπως σημείωσε, απεστάλησαν κατά την διάρκεια των επιχειρήσεων 5 μηνύματα από το 112, προς επίρρωση του δόγματος ότι οι ανθρώπινες ζωές και ασφάλεια είναι πάνω από όλα.
Επίσης τόνισε ότι την επόμενη μέρα, στις 20/7, η Πυροσβεστική κλήθηκε να αντιμετωπίσει μια δύσκολή δασική πυρκαγιά στη Βένιζα Μεγάρων, όπου λόγω της έγκαιρής και αποτελεσματικής αντίδρασης αποκόπηκε η εξάπλωση της προς το Αλεποχώρι. Παράλληλα το απόγευμα της ίδιας ημέρας ξέσπασαν με μικρή χρονική διαφορά μεταξύ τους τρείς πυρκαγιές στη Σαλαμίνα.
Ο κ. Αρτοποιός αναφέρθηκε επίσης και στην πυρκαγιά που ξέσπασε στο Δήμο Ανδρίτσαινας Κρεστένων στην Ηλεία στις 24/7, όπου λόγω της κατεύθυνσης του πύρινου μετώπου προς κατοικημένες περιοχές και ευάλωτες υποδομές ενεργοποιήθηκε άμεσα το 112 για οργανωμένες απομακρύνσεις των κατοίκων από 4 ταυτόχρονα οικισμούς. Εκεί, όπως είπε, η φωτιά τέθηκε υπό έλεγχο μετά από συντονισμένες πυροσβεστικές επιχειρήσεις σε μικτές ζώνες δασικού και οικιστικού ιστού.
Στη συνέχεια ο εκπρόσωπος Τύπου του ΠΣ σημείωσε ότι σύμφωνα με τον Χάρτη Πρόβλεψης Κινδύνου Πυρκαγιάς που εκδίδει η Γενική Γραμματεία Πολιτικής Προστασίας, για αύριο, Πέμπτη 28 Ιουλίου 2022, προβλέπεται πολύ υψηλός κίνδυνος πυρκαγιάς (κατηγορία κινδύνου 4) για τις εξής περιοχές: Περιφέρεια Αττικής, Περιφέρεια Στερεάς Ελλάδας, Περιφέρεια Πελοποννήσου, Περιφέρεια Ανατολικής Μακεδονίας και Θράκης, Περιφέρεια Βορείου Αιγαίου.
Τέλος ο κ. Αρτοποιός απεύθυνε έκκληση στους πολίτες να είναι πολύ προσεκτικοί. «Καθημερινά συνεχίζουμε με όλες μας τις δυνάμεις την μάχη ενάντια στις πυρκαγιές. Βρισκόμαστε στην καρδιά της αντιπυρικής περιόδου και σε αυτή μας την προσπάθεια χρειαζόμαστε τον κάθε πολίτη σύμμαχο μας. Επαναλαμβάνουμε για μια ακόμα φορά δεν ανάβουμε φωτιά για κανένα λόγο, η παραμικρή φλόγα μπορεί να οδηγήσει σε μια τεράστια καταστροφή» τόνισε χαρακτηριστικά.
Μπορεί να σας ενδιαφέρει
Δευτέρα 26 Σεπτεμβρίου 2022
Μηταράκης: 14 σημεία βελτίωσης στη διαχείριση του προσφυγικού-μεταναστευτικού
Σάββατο 13 Αυγούστου 2022
Σαράντα δασικές πυρκαγιές το τελευταίο 24ωρο
Τετάρτη 10 Αυγούστου 2022
Πυροσβεστική: Περισσότερες από 3.800 δασικές πυρκαγιές έχουν εκδηλωθεί έως σήμερα
Κυριακή 7 Αυγούστου 2022
Μελτέμια και ξηρασία θέτουν σε επιφυλακή τον κρατικό μηχανισμό – 41 δασικές πυρκαγιές το τελευταίο 24ωρο
Η CIA προειδοποίησε από το καλοκαίρι τη Γερμανία για πιθανές επιθέσεις στους αγωγούς Nord Stream
Οι πρώτες φωτογραφίες από την πρόσκρουση του σκάφους της NASA στον αστεροειδή
Μητσοτάκης στη συνάντηση του ΕΛΚ: «Την άνοιξη του 2023 οι πολίτες θα ξέρουν ότι η Ελλάδα είναι καλύτερα από το 2019»
Η Δύση δεν θα αναγνωρίσει ποτέ τα δημοψηφίσματα στην Ουκρανία, δηλώνει ο Μπλίνκεν
Στα Αγραφα ο Καραμανλής
Με ρακές και μαντινάδες ο Βέμπερ στην Κρήτη (video)
Τα πρωτοσέλιδα των εφημερίδων
Μπορεί να σας ενδιαφέρει
Η επόμενη ημέρα στο Εθνικό Πάρκο Δαδιάς
Στις Βρυξέλλες ο Τσίπρας – Το πρόγραμμα της επίσκεψης
Ύμνοι Βέμπερ για Μητσοτάκη και ελληνική οικονομία: «Εντυπωσιακός ο σεβασμός που χαίρει η Ελλάδα στην Ευρώπη»
1 δισ. ευρώ σε μικρομεσαίες επιχειρήσεις από το νέο ΕΣΠΑ
Θεοδωρικάκος: «Τα πανεπιστήμια και οι εστίες είναι για φοιτητές και όχι για εγκληματίες»
Υπουργικό Συμβούλιο: Ποιες είναι οι 7 κυβερνητικές δράσεις που αποφασίστηκαν
Ουκρανία-δημοψήφισμα: Τα πρώτα αποτελέσματα δείχνουν το 96% υπέρ της ένταξης στη Ρωσία
«Κίμων», «Νέαρχος» και «Φορμίων» τα ονόματα των τριών φρεγατών Belharra
Συνάντηση της Κ.Ο. του Ε.Λ.Κ παρουσία του Μητσοτάκη και του προέδρου του Ε.Λ.Κ.
Σταϊκούρας: «Σημαντική ημέρα για την κυβέρνηση, την επένδυση στο Ελληνικό και τους όμορους δήμους»
Τεράστια η διαρροή φυσικού αερίου στον Nord Stream- Βίντεο νοκουμέντο
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΔΕΗ ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία